ผลจัดอันดับคอรัปชั่นโลก ไทยอยู่อันดับ 80 
องค์กรเพื่อความโปร่งใสในประเทศไทย หรือ ทรานส์พาเรนซี อินเตอร์เนชั่นแนล (ทีไอ) รายงานผลการจัดอันดับดัชนีชี้วัดภาพลักษณ์คอรัปชั่นประจำปี พ.ศ.2554 พบว่า ประเทศไทยได้ 3.4 คะแนน จากคะแนนเต็ม 10 คะแนน อยู่อันดับที่ 80 จากการจัดอันดับทั้งหมด 183 ประเทศทั่วโลก และอยู่อันดับที่ 10 จาก 26 ประเทศในภูมิภาคเอเชีย โดยปีนี้ประเทศไทยมีคะแนนเท่ากับประเทศโคลอมเบีย เอลซัลวาดอร์ กรีซ โมร็อกโก และเปรู แต่ปีที่แล้วไทยอยู่ในอัน ดับ 63 ของโลกผลการจัดอันดับประจำปีนี้ประเทศส่วนใหญ่ยังคงมีคะแนนต่ำกว่าครึ่งหนึ่ง มีเพียง 49 ประเทศเท่านั้นที่ได้คะแนนตั้งแต่ 5 คะแนนขึ้นไปด้าน องค์กรเพื่อความโปร่งใสในประเทศไทย ระบุ ว่า คะแนนที่ออกมาเป็นเครื่องมือใช้เพื่อรณรงค์ให้รัฐบาลและประชาชนของประเทศต่างๆ ทั่วโลก ได้ตระหนักถึงความรุนแรงของปัญหาการทุจริตคอรัปชั่นที่เกิดขึ้นทั้งในประเทศของตนเองและประเทศอื่นๆ ทั่วโลก เพื่อจะได้ร่วมกันแก้ไขปัญหาอย่างจริงจัง ซึ่งประเทศไทยให้ความสนใจเรื่องปัญหาการทุจริต คอรัปชั่นมากขึ้น มีความพยายามในการแก้ ไขปัญหาของหลายฝ่าย อาทิ ป.ป.ช. ภาคเอกชน และหน่วยงานภาครัฐอื่นๆ แต่ต้องแก้ไข ระบบความคิดความเชื่อของคนไทย ว่าการทุจริตคอรัปชั่นเป็นเรื่องที่คนไทยยอมรับไม่ได้ส่วนประเทศอื่นในภูมิภาคเอเชียตะวันออกเฉียงใต้ที่ได้รับการจัดอันดับดัชนีความโปร่งใสในปี 2554 อาทิ พม่า อันดับ 180 กัมพูชา อันดับ 164 ลาว อันดับ 154 ฟิลิปปินส์ อันดับ 129 เวียดนาม อันดับ 112 อินโดนีเซีย อันดับ 100 อินเดีย อันดับ95 จีน อันดับ 75 มาเลเซีย อันดับ60 บรูไน อันดับ44 เกาหลีใต้ อันดับ43 ภูฏาน อันดับ38 และญี่ปุ่น อันดับ14
 องค์กรเพื่อความโปร่งใสในประเทศไทย รายงานผลการจัดอันดับภาพลักษณ์คอรัปชั่นโลกประจำปี 2554 ไทยอยู่อันดับที่ 80 จาก 183 ประเทศทั่วโลก 
คอรัปชั่นโลก,อันดับ,ไทย